## Pravilnik o kontroli obračuna, razreza i naplate doprinosa za mirovinsko i invalidsko osiguranje i za doplatak za djecu, staža osiguranja i plaća

### NN 67/1993 (13.7.1993.), Pravilnik o kontroli obračuna, razreza i naplate doprinosa za mirovinsko i invalidsko osiguranje i za doplatak za djecu, staža osiguranja i plaća

# REPUBLIČKI FONDOVI MIROVINSKOG I INVALIDSKOG OSIGURANJA RADNIKA HRVATSKE, INDIVIDUALNIH POLJOPRIVREDNIKA HRVATSKE I SAMOSTALNIH PRIVREDNIKA HRVATSKE

Na temelju članka 203. stavka 6. Zakona o mirovinskom i invalidskom
osiguranju ("Narodne novine", br. 26/83, 48/83, 5/86, 42/87,
34/89, 57/89, 40/90 i 9/91), članka 58. Zakona o mirovinskom i invalidskom
osiguranju individualnih poljoprivrednika ("Narodne novine",
br. 26/83, 49/83, 57/83, 47/86 i 40/90), članka 63. Zakona o doplatku za
djecu ("Narodne novine", br. 44/77, 52/85, 8/90 i 40/90), članka
26. Zakona o matičnoj evidenciji o osiguranicima i uživaocima prava iz
mirovinskog i invalidskog osiguranja ("Narodne novine", broj
53/91), članka 6. točke 1. Statuta Republičkog fonda mirovinskog i invalidskog
osiguranja radnika Hrvatske ("Narodne novine", br. 58/90 i 21/92),
članka 6. točke 1. Statuta Republičkog fonda mirovinskog i invalidskog
osiguranja individualnih poljoprivrednika Hrvatske ("Narodne novine",
br. 58/90 i 21/92) i članka 6. točke 1. Statuta Republičkog fonda mirovinskog
i invalidskog osiguranja samostalnih privrednika Hrvatske ("Narodne
novine", br. 58/90 i 21/92), Upravni odbor Republičkog fonda mirovinskog
i invalidskog osiguranja radnika Hrvatske, Upravni odbor Republičkog fonda
mirovinskog i invalidskog osiguranja individualnih poljoprivrednika Hrvatske
i Upravni odbor Republičkog fonda mirovinskog i invalidskog osiguranja
samostalnih privrednika Hrvatske, na zajedničkoj sjednici održanoj 2. srpnja
1993. donijeli su

## PRAVILNIK

### o kontroli obračuna, razreza i naplate doprinosa za mirovinsko i invalidsko osiguranje i za doplatak za djecu, staža osiguranja i plaća

I. OPĆE ODREDBE

Članak 1.

Ovim se pravilnikom utvrđuju prava i obveze kontrolora doprinosa i kontrolora
staža osigurenja i plaća (u daljnjem tekstu: kontrolor) pri obavljanju
kontrole pravilnosti obračuna i uplate doprinosa za mirovinsko i invalidsko
osiguranje i doprinosa za doplatak za djecu. kao i točnosti prijavljenih
podataka o stažu osiguranja, plaći i drugim podacima koji su osnova za
obračun i plaćanje doprinosa za mirovinsko i invalidsko osiguranje i doplatak
za djecu organizacija i poslodavaca, utvrđenih zakonom i općim aktima fondova
(u daljnjem tekstu: obveznici plaćanja doprinosa), te kontrole obračuna.
razreza i naplate doprinosa za mirovinsko i invalidsko osiguranje i za
doplatak za djecu, koju obavljaju uprave prihoda za samostalne privrednike,
radnlke zaposlene kod privatnih poslodavaca, samostalne obveznike plaćanja
doprinosa i individualne poljoprivrednike.

Članak 2.

Kontrolu pravilnosti obračuna, razreza i naplate doprinosa za mirovinsko
i invalidsko osiguranje i za doplatak za djecu i provjeru točnosti drugih
podataka u viđenih člankom 1. ovoga pravilnika, obavljaju, kontrolori Republičkog
fonda mirovinskog i invalidskog osiguranja radnika Hrvatske (u daljnjem
tekstu: Republički fond radnika), na temelju ovlasti direktora Republičkog
fonda radnika.

Članak 3.

Na temelju usvojenog programa rada Republičkog fonda radnika, početkom
svake godine, utvrđuje se plan

kontrole pravilnosti obračuna i uplate doprinosa, staža osiguranja i
plaća obveznika plaćanja doprinosa i obračuna, razreza i naplate doprinosa
u upravama prihoda.

Članak 4.

Dužnost kontrolora jest obavljanje kontrole obveznika plaćenja doprinosa
prema godišnjem planu kontrole.

Godišnjim planom redovite kontrole pravilnosti obračuna i uplate doprinosa,
staža osiguranja i plaća obveznika plaćanja doprinosa, te obračuna, razreza
i naplate doprinosa u upravama prihoda, u pravilu, treba obuhvatiti sve
obveznike plaćanja doprinosa.

Članak 5.

Izvanredna kontrola pravilnosti obračuna, razreza i uplate doprinosa,
staža osiguranja i plaća obveznika plaćanja doprinosa obavlja se prema
potrebi, na temelju posebnog naloga direktora Republičkog fonda radnika,
odnosno druge ovlaštene osobe.

II KONTROLA DOPRINOSA, STAŽA OSIGURANJA I PLAĆA OBVEZNIKA PLAĆANJA
DOPRINOSA I OBRAČUNA, RAZREZA I NAPLATE DOPRINOSA U UPRAVAMA PRIHODA

Članak 6.

Kontrola pravilnosti obračuna, razreza i uplate doprinosa za mirovinsko
i invalidsko osiguranje i doprinosa za doplatak za djecu, staža osiguranja
i plaća, obuhvaća:

- pravilnost obračuna i uplate doprinosa za mirovinsko i invalidsko
osiguranje iz plaća i na plaće;

- pravilnost obračuna i uplate doprinosa za doplatak za djecu iz plaća;

- pravilnost obračuna i uplate doprinosa za staž osiguranja koji se
računa s povećanim trajanjem;

- pravilnost obračuna i uplate doprinosa za osiguranje za slučaj nesreće
na poslu i profesionalne bolesti;

- pravilnost usmjeravanja doznake doprinosa za mirovinsko i invalidsko
osiguranje, doprinosa za staž osiguranja koji se računa s povećanim trajanjem,
doprinosa za osiguranje za slučaj nesreće na poslu i profesionalne bolesti
i doprinosa za doplatak za djecu;

- kontrola podataka o stažu osiguranja i plaća iskazanih u tiskanicama
M-4;

- pregled ostalih ubilježbi i dokumentacije u svezi s obračunom i uplatom
doprinosa i stažem osiguranja i plaćom

- pravilnost obračuna, razreza, zaduženja i naplate doprinosa za mirovinsko
i invalidsko osiguranje samostalnih privrednika, radnika zaposlenih kod
privatnih poslodavaca, samostalnih obveznika plaćanja doprinosa i individualnih
poljoprivrednika u upravama prihoda.

Članak 7.

Ako pojedini obveznik plaćanja doprinosa tijekom godine ne plaća doprinos
za mirovinsko i invalidsko osiguranje više od tri mjeseca, obavlja se tekuća
kontrola pravilnosti obračuna i uplate doprinosa.

Članak 8.

Nakon obavljene kontrole pravilnosti obračuna i uplate doprinosa obveznika
plaćanja doprinosa, podataka o stažu osiguranja, plaći i drugih podataka
mjerodavnih za obračun doprinosa, kontrolor sastavlja zapisnik o izvršenoj
kontroli (u daljnjem tekstu: kontrolni nalaz), koji sadrži:

a) podatke o registarskom broju obveznika uplate doprinosa, šifri djelatnosti,
broju žiro-računa, mjestu i sjedištu Zavoda za platni promet. općini, broju
aktivnih osiguranika i broju telefona;

b) naziv i adresu obveznika plaćanja doprinosa, mjesto i datum sastavljanja
kontrolnog nalaza, razdoblje obuhvačeno kontrolom, ime i prezime kontrolora,
broj i datum ovlasti, vrijeme obavljanja kontrole, te ime, prezime i funkciju
predstavnika obveznika plaćanja doprinosa koji je nazočan pri pregledu;

c) propise na temelju kojih je obveznik plaćanja doprinosa bio obvezan
obavljati obračun i uplatu pojedinih doprinosa i voditi ubilježbu o stažu
osiguranja i plaći;

d) kontrolni nalaz, koji sadrži:

- obračun obveze doprinosa koja proizlazi iz propisa na temelju kojih
je obračun trebao biti napravljen;

- stvarni obračun i uplatu doprinosa od obveznika;

- rekapitulaciju razlike uplaćenog doprinosa i obračun kaznenih kamata;

- prijave o stažu osiguranja i plaći;

e) obrazloženje razlike, koja sadrži:

- podatke o tome, na koju se vrstu isplate plaća odnosi razlika doprinosa;

- naznaku na koje razdoblje se odnosi razlika doprinosa;

- propise na temelju kojih je obveznik plaćanja doprinosa bio dužan
obračunati doprinose i na temelju kojih su obračunate kaznene kamate;

f) zaključak, koji sadrži:

- nalog obvezniku plaćanja doprinosa sa zakonskim rokom uplate utvrđene
razlike manje obračunatih i uplaćenih doprinosa te obračunatih kaznenih
kamata;

- nalog stručnoj službi Republičkog fonda radnika da vrati više uplaćene
doprinose;

- upozorenje da će obvezniku, koji razliku ne uplati u zakonskom roku,
izdati platni nalog;

- broj žiro-računa na koji je obveznik dužan uplatiti razliku;

- ispravnost prijave o stažu osiguranja i plaći;

- pripomenu da je prije zaključenja pregleda predstavnik plaćanja doprinosa
upoznat sa sadržajem kontrolnog nalaza. uz naznaku je li na kontrolni nalaz
stavljena primjedba;

- naznaku u koliko je primjeraka kontrolni nalaz sastavljen;

- potpise i ovjeru.

Kontrolnom nalazu mora biti priložena sva potrebna dokumentacija za
slučaj pokretanja sudbenog postupka protiv dužnika.

Članak 9.

Nakon obavljene kontrole pravilnosti obračuna, razreza i naplate doprinosa
za samostalne privrednike, radnike zaposlene kod privatnih poslodavaca,
samostalne obveznike plaćanja doprinosa i individualne poljoprivrednike
u upravama prihoda. kontrolor sastavlja zapisnik o obavljenoj kontroli
koji sadrži:

a) datum i mjesto obavljenog pregleda u upravi prihoda:

b) ime i prezime kontrolora, broj i datum ovlasti, te ime i prezime
ovlaštene osobe u upravi prihoda, koja je nazočna pregledu;

c) propise na temelju kojih je uprava prihoda bila obvezna obavljati
obračun, razrez i naplatu doprinosa;

d) kontrolni nalaz, koji sadrži:

- obračun obveze doprinosa koji proizlazi iz propisa na temelju kojih
je obračun trebao biti napravljen,

- stvarni obračun, razrez i naplatu doprinosa za samostalne privrednike,
radnike zaposlene kod privatnih poslodavaca, samostalne obveznike plaćanja
doprinosa i individualne poljoprivrednike,

- razliku naplaćenog doprinosa i obračun kaznenih kamata:

e) obrazloženje razlike, koje sadrži:

- elemente na temelju kojih je nepravilno obavljen obračun, razrez i
naplata doprinosa,

- naznaku na koje se razdoblje odnosi razlika doprinosa,

- propise na temelju kojih je uprava prihoda bila dužna obračunati doprinose
i na temelju kojih su obračunate kaznene kamate;

f) zaključak, koji sadrži·

- nalog upravi prihoda da obavi obračun, razrez i naplatu manje naplaćenog
doprinosa,

- pripomenu da je prije zaključenja pregleda, ovlaštena osoba u upravi
prihoda upoznata sa sadržajem kontrolnog nalaza, uz naznaku je li na kontrolni
nalaz stavljena primjedba,

- naznaku u koliko je primjeraka kontrolni nalaz sastavljen,

- potpise i ovjeru.

Kontrolnom nalazu iz stavka 1. ovoga članka mora biti priložena sva
potrebna dokumentacija za slučaj pokretanja sudbenog postupka.

Članak 10.

Radi provedbe kvalitetnije i efikasnije kontrole pravilnosti obračuna
doprinosa, staža osiguranja i plaća, obveznik uplate doprinosa, prigodom
podnošenja prijava o stažu osiguranja i plaći, obvezno sastavlja:

- rekapitulaciju isplaćenih plaća i doprinosa za mirovinsko i invalidsko
osiguranje i doplatak za djecu;

- rekapitulaciju o isplaćenim bruto plaćama, doprinosima za mirovinsko
i invalidsko osiguranje za staž osiguranja koji se računa s povećanim trajanjem;

- rekapitulaciju podataka sadržanih na prijavama M-4.

Rekapitulacije iz stavka 1. ovog članka sastavljaju se na tiskanicama
koje se nalaze u prilozima 1. do 3. ovoga pravilnika i čine njegov sastavni
dio.

Članak 11.

Pri obavljanju poslova kontrole pravilnosti obračuna i uplate doprinosa
za mirovinsko i invalidsko osiguranje, doprinosa za doplatak za djecu.
staža osiguranja i plaća obveznika plaćanja doprinosa i obračuna, razreza
i naplate doprinosa u upravama prihoda, dužnost je ovlaštenih kontrolora
da postupaju u skladu s ovlastima koje proizlaze iz zakona i općih akata
fondova.

Postupanjem protivno ovlastima iz stavka 1. ovoga članka, kontrolor
čini težu povredu radne obveze.

III. ISKAZNICA KONTROLORA

Članak 12.

Svojstvo kontrolora utvrđuje se na temelju iskaznice koju izdaje direktor
Republičkog fonda radnika.

Iskaznica vrijedi do opoziva.

Članak 13.

Iskaznica iz članka 12. ovoga pravilnika tiska se na polutvrdom papiru,
veličine 100 x 70 mm, s omotom od plastike.

Tiskanica iskaznice nalazi se u prilogu 4. ovoga pravilnika i čini njegov
sastavni dio.

Članak 14.

Kontrolor, koji je razriješen dužnosti, dužan je iskaznicu iz članka
12. ovoga pravilnika vratiti Republičkom fondu radnika na dan razrješenja.

Članak 15.

Republički fond radnika vodi popis izdatih i vračenih iskaznica iz članka
12. ovoga pravilnika.

IV. ZAVRŠNE ODREDBE

Članak 16.

Stupanjem na snagu ovoga pravilnika prestaje vrijediti Pravilnik o instruktaži
i reviziji ekonomsko-financijskih poslova i kontroli doprinosa ("Narodne
novine", broj 16/82).

Članak 17.

Ovaj pravilnik stupa na snagu na dan objave u "Narodnim novinama".

Klasa: 140-13/93-01/2562

Urbroj: 341-99-01/93

Zagreb, 2. srpnja 1993.

Predsjedatelj zajedničke sjednice

**dr. Stjepan Blažinkov, v. r.**

---

![](dodatni/361149.gif)

![](dodatni/361150.gif)

![](dodatni/361151.gif)

Pravilnik, NN 67/1993-1372
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)